- Hindi News
- National
- पेड़ों से दुकानें दबी तो जय कॉम्प्लेक्स के व्यापारियों ने उजाड़ दिया पार्क
पेड़ों से दुकानें दबी तो जय कॉम्प्लेक्स के व्यापारियों ने उजाड़ दिया पार्क
शहरके पॉश मार्केट जय कॉम्प्लेक्स के पास पार्क की खुशहाली से लेकर वीरानी तक में दुकानदारों के दो चेहरे सामने आए हैं। कॉम्पलेक्स के व्यापारियों ने इस पार्क को खुद तैयार किया। पौधों को सींचा, फूलों से महकाया। जब पौधे बड़े हुए तो कुछ दुकानें इनकी आड़ में दबने लगी। ऐसे में इसी कॉम्पलेक्स के कुछ दुकानदारों ने चोरी-छिपे पूरा पार्क वीरान कर दिया। हरे-भरे पेड़ पौधों की जगह आज यहां सिर्फ ठूंठ नजर आते हैं। पार्क को उजाड़ने में प्रशासन के अधिकारियो की लापरवाही रही। पार्क में पेड़ पौधों को पाल रहे इसी बाजार के दुकानदारों ने कई बार अधिकारियों को लिखित में शिकायत दी लेकिन कार्रवाई नहीं होने से पार्क पूरा उजड़ गया।
जय कॉम्प्लेक्स मार्केट में नगर विकास न्यास की ओर से पार्क बनाया गया था। पार्क में इसी बाजार के दुकानदारों ने पेड़ पौधे लगाए। जैसे-जैसे पौधे बढ़े होने लगे तो पार्क के पिछले हिस्से के कुछ दुकानदारों को आपत्ति होने लगी। आपत्ति सिर्फ इस बात की कि दूर से उनकी दुकानें नजर नहीं आती। नतीजा पेड़ -पौधों को चोरी छुपे काटना शुरू कर दिया। 2013 में एक बार छटाई के नाम पर पार्क के ज्यादातर पौधे काट दिए। पेड़-पौधों को पाल रहे दुकानदारों ने इसका जमकर विरोध किया।
पेड़ कब काटे, व्यापारियों के अलग-अलग मत
दुकानदारोंका कहना है कि पार्क को दीपावली से पहले उजाड़ा गया। दीपावली पर बिजली विभाग के कर्मचारियों ने तारों के नीचे रहे पेड़ों की छंटाई की थी। इसकी आड़ में लोगों ने पेड़ों की कटाई शुरू कर दी। कुछ का कहना है कि पेड़-पौधे सुबह के समय काटे गए उस समय ज्यादातर दुकानें बंद थी।
^इस मामले में एफआईआर भी दर्ज हुई थी। अब यदि फिर से पेड़ काटे गए हैं तो दोषियों के खिलाफ कार्रवाई की जाएगी। पार्क को जल्द विकसित किया जाएगा। -सोहन सिंह नरूका, तहसीलदार यूआईटी
^पार्क में मैंने रात-रात तक पौधों को पानी देकर पाला। फूलों के पौधे भी लगाए थे। व्यवसायियों का सामान लेकर आने वाले ड्राइवर पार्क में छाया में बैठ जाते थे। जरा से स्वार्थ के लिए पूरा पार्क उजाड़ दिया। इसका मुझे ही नहीं ज्यादातर व्यवसायियों को दुख है। -जय किशन, अध्यक्ष, व्यापार समिति
^ पार्क की दीवार टूटी पड़ी है। जानवर भी पौधे नष्ट कर सकते है। हमें पता नहीं पेड़ किसने काटे हैं। दीपावली से पहले शहर विधायक बनवारीलाल सिंघल से पार्क के विकास के लिए बात की थी। प्रशासन चाहे तो सभी दुकानदार आम सहमति से पार्क का विकास करेंगे। -रोबिन गुप्ता, व्यवसायी
अलवर। पेड़ पौधों की कटाई के बाद उजड़ा पार्क।
अलवर. जय कॉम्प्लेक्स स्थित पार्क में कभी ऐसी हरियाली थी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva